OSEBNI PODATKI  
Ime in priimek: Vanja Šendlinger  
Rojena: 19. oktobra 1976 v Murski Soboti  
Začasno prebivališče: Ob žici 1, 1000 Ljubljana  
Stalno prebivališče: Finžgarjevi ul. 12, 9252 Radenci  
Telefon, el. pošta: 031 875 862, slucka@email.si  
   
IZOBRAZBA  
Osnovna šola: Osnovno šolo sem obiskovala na Kapeli in v Radencih.   
Srednja šola: Leta 1991 sem se vpisala v gimnazijo Murska Sobota. Prvo leto sem obiskovala matematični, kasneje družboslovni oddelek. Maturirala sem leta 1995.   
Dodiplomski študij: Oktobra 1995 sem se vpisala na študij geografije na Filozofski fakulteti Univerze v Ljubljani. V tretjem letu študija sem se usmerila v študijski program Varstvo geografskega okolja in v četrtem letniku še v Regionalno planiranje. Pod mentorstvom Metke Špes, izr. prof. dr. sem junija 2001 uspešno zagovarjala diplomsko delo *»Pokrajinskoekološko vrednotenje predlaganih variant tras avtoceste med Beltinci in Lendavo«* in dobila strokovni naziv univ. dipl. geografinja.   
Podiplomski študij: Oktobra 2001 sem se vpisala na podiplomski študij geografije, smer ekološka geografija, na Oddelku za geografijo, Filozofska fakulteta Univerze v Ljubljani. V okviru podiplomskega študija sem bila leta 2003 na sedem mesečnem študiju na Nizozemskem, Univerza v Amsterdamu, Fakulteta za znanost, Oddelek za fizično geografijo. V času študija v tujini sem pod mentorstvom prof. dr. A. M. Kooijman opravila samostojno raziskovalno delo z naslovom *»Environmental Impact Assessment, A case study of De Gelderse Poort«*. Po vrnitvi v Sloveniji sem pod ponovnim mentorstvom Metke Špes, izr. prof. dr., junija 2005 uspešno zagovarjala magistrsko delo *»Pokrajinskoekološka presoja Krajinskega parka Goričko in predvidenega Regijskega parka Mura«* in dobila naziv magistra znanosti s področja ekološke geografije.   
   
DELOVNE IZKUŠNJE  
Študijska praksa: Aprila 1998 sem opravljala obvezno študijsko prakso na Inštitutu za geografijo Univerze v Ljubljani, kjer sem sodelovala pri raziskovalnem projektu dr. Barbare Lampič,*»Kmetijsko onesnaževanje okolja v Sloveniji z vidika porabe energije in nitratov«*, katere rezultati so bili objavljeni v številni domači in tuji strokovni literaturi.  
Delo preko študentskega servisa: V času dodiplomskega študija sem opravljala številna dela preko študentskega servisa, najdlje (ca. 3 leta) sem opravljala administrativna dela na Ministrstvu za promet in zveze RS, ter (ca. 9 mesecev) delniški družbi Triglav d.z.u. Leta 2000 sem 3 mesece opravljala strokovno delo na Agenciji RS za telekomunikacije. Leta 2004 sem za podjetje E-net okolje d.o.o. občasno izvajala storitve s področja GIS-a in kartografije.  
Redna zaposlitev: Med decembrom 2001 in februarjem 2003 sem bila zaposlena kot asistentka za področje geografije na Oddelku za geografijo, Filozofska fakulteta, Univerza v Ljubljani. Asistiranje sem opravljala pri Metki Špes, izr. prof. dr. ter Dušanu Plutu, izr. prof. dr. Kabinetne in terenske vaje sem izvajala pri predmetih Hidrogeografija, Pokrajinska ekologija in Varstvo geografskega okolja.   
Junija 2004 sem se redno zaposlila v podjetju Urbania d.o.o., prostorske rešitve. Opravljam naloge s področja prostorskega planiranja, izdelave prostorskih (okoljskih) analiz in postopkov sprejema prostorskih planov izbranih občin v okolici Ljubljane.   
Delo na projektih: Med julijem 2002 in februarjem 2003 sem bila vključena v mednarodni projekt *»Joint Nature Park Development, Pomurje Region Slovenia«,*katereganamen je bila ustanovitev Krajinskega parka Goričko. V okviru projekta sem kot »okoljski tehnik« sodelovala v ožji delovni skupini, ki je bila zadolžena za invertarizacijo, kartografijo, digitalizacijo in predlog coniranja Krajinskega parka Goričko.   
Aprila 2003 sem bila recenzentka pri oblikovanju nevladnega predloga zavarovanih območij v Sloveniji (območje Prekmurja) za Naturo 2000, ki ga je podala WWF (World Wide Fund for Nature) iz Avstrije.  
Prostovoljno delo: V prostem času kot prostovoljka prodajam izdelke v Fair Trade trgovini v Ljubljani, opravljen imam seminar s področja prodaje in seminar o prostovoljnem delu.  
   
OSTALA ZNANJA  
Delo z računalnikom: Dobro obvladam delo z računalniškimi programi ArcView, Word, Excel, Internet, el. pošta, PowerPoint, Acrobat Reader, osnovno znanje programov AutoCad, MapInfo, CorelDraw, Idrisi.  
Tuji jeziki: Aktivno znanje in dnevna uporaba angleškega jezika (poleti 1994 sem obiskovala intenzivni tečaj angleščine v Londonu), aktivno znanje nemškega jezika, pasivno znanje nizozemskega jezika.  
   
OSTALE DEJAVNOSTI  
V času osnovnošolskih in srednješolskih let sem bila aktivna članica Zveze tabornikov Slovenije. Trenutno sem članica WWF (World Wide Fund for Nature) International, sodelujem tudi z Umanotero, Slovensko fundacijo za trajnostni razvoj.